I regeringens optik er diagnosen klar: De forskellige velfærdsområder hænger for dårligt sammen, regler og proceskrav stjæler medarbejdernes tid, og især udsatte borgere ender i komplekse forløb, det er tæt på umuligt at gennemskue.

Med Sophie Løhde (V), minister for offentlig innovation, i spidsen præsenterer regeringen i dag sit bud på en løsning: en omfattende reform af den offentlige sektor med fire hovedspor, der skal udrydde tidsspilde, sikre bedre sammenhæng, udnytte ny teknologi og uddanne kompetente ledere.

»År for år for år har vi bygget lag på lag på lag af ny regulering og nye opgaver. Det har den konsekvens, at der er rigtig mange borgere, der oplever, at de får et usammenhængende forløb, fordi den offentlige sektor ikke på alle strækninger er bundet særlig godt sammen«, siger Sophie Løhde: